Blaze7451/Wiki-th-20250601 huggingface dataset:
ดาวนักษัตรแบบจีน

ไฟล์:28 xiu.svg|thumb|right|แผนภาพจตุรทิศ บรรจุกลุ่มดาวนักษัตรแบบจีนทั้ง 28 กลุ่ม แบ่งออกเป็นสี่ทิศ แต่ละทิศก็จะมีแต่ละกลุ่มดาวเข้าครอง (การสะท้อนแสงจัดจ้า)
ดาวนักษัตรแบบจีน หรือเอ้อร์สือปาสิ้ว (จีน: 二十八宿, พินอิน:Èr Shí Bā Xiù) เป็นกลุ่มดาวบนท้องฟ้าลักษณะคล้ายกับดาวนักขัตฤกษ์ในโหราศาสตร์ภารตะและไทย มีทั้งหมด 28 กลุ่ม
ดาวทั้ง 28 กลุ่มนี้ ถูกจัดกลุ่มให้ครองในแต่ละทิศทางทั้งสี่เป็นจำนวนเท่ากัน แต่ละทิศจะมีเทพารักษ์ทั้งสี่คอยรักษา ต่างจากในโหราศาสตร์ไทยที่ให้ดาวเคราะห์เข้าประจำเป็นเทวดารักษาฤกษ์ต่าง ๆ เนื่องจากในโหราศาสตร์ภาระตะมีดาวนักษัตรเพียง 27 กลุ่มเท่านั้น จึงทำให้มีการแทรกกลุ่มดาวชื่อ "อภิชิต" ระหว่างอุตราษาฒและศรวณะเพื่อให้ครบตามจำนวน

**รายชื่อดาวนักษัตรแบบจีน**

**หมายเหตุ**

**ดูเพิ่ม**
 ดาวนักขัตฤกษ์ - ดาวนักษัตรในโหราศาสตร์ไทยและภารตะ

**อ้างอิง**
 สิงห์โต สุริยาอารักษ์. เรื่องฤกษ์และการให้ฤกษ์ ดวงพิชัยสงคราม. กรุงเทพฯ:เกษมบรรณกิจ, ม.ป.ป.-  Gary D. Thompson chapter 11-24 date=2011-01-26 -  Richard Hinckley Allen in Star Names: Their Lore and Meaning-  accessdate=2011-06-25
หมวดหมู่:โหราศาสตร์
หมวดหมู่:วัฒนธรรมจีน
เมดิสันสแควร์

เมดิสันสแควร์
เมดิสันสแควร์ (Madison Square) ตั้งอยู่ถนนที่ 5 และถนนบรอดเวย์ที่ 23 ในเขตเกาะแมนฮัสตัน นครนิวยอร์ก สหรัฐอเมริกา ลานแห่งนี้ถูกตั้งชื่อตาม เจมส์ เมดิสัน ประธานาธิบดีคนที่ 4 แห่งสหรัฐอเมริกา ซึ่งเป็นผู้มีส่วนร่างรัฐธรรมนูญแห่งสหรัฐอเมริกา
เมดิสันสแควร์ เป็นสวนสาธารณะซึ่งมีเนื้อที่ 6.2 เอเคอร์ และตั้งอยู่ทางตะวันออกของถนนเมดิสัน แต่ลานแห่งนี้เป็นที่รู้จักกันอย่างดีในชื่อ เมดิสันสแควร์การ์เดน ซึ่งเป็นสนามกีฬาในร่มที่ตั้งอยู่ทางตะวันออกเฉียงเหนือของลานเมดิสันสแควร์ บริเวณรอบๆ เมดิสันสแควร์ยังมีอาคารที่มีชื่อเสียง ได้แก่ อาคาร Flatiron  อาคาร New York Life ศูนย์การค้า New York Merchandise  ศาลอุทธรณ์นิวยอร์ก อาคาร Met Left อาคาร One Madison Park 3
หมวดหมู่:สิ่งก่อสร้างในนครนิวยอร์ก
หมวดหมู่:สวนสาธารณะในสหรัฐ
นกเอี้ยงหัวสีทอง

ความหมายอื่น ดูที่: สาลิกาลิ้นทอง
นกเอี้ยงหัวสีทอง หรือ นกสาลิกาลิ้นทอง (Golden-crested myna; Ampeliceps coronatus) เป็นนกชนิดหนึ่ง ในวงศ์นกเอี้ยงและนกกิ้งโครง (Sturnidae) จัดเป็นเพียงชนิดเดียวเท่านั้นที่อยู่ในสกุล Ampeliceps
มีลักษณะทั่วไป คือ ตัวสีดำ มีแถบสีเหลืองที่ขอบปีกค่อนไปทางปลายปีก หนังรอบดวงตาสีเหลือง ตัวผู้ที่โคนปากด้านบนกระหม่อมไปจรดท้ายทอยสีเหลือง คอสีเหลืองไปจรดใต้ตา ตัวเมียโคนปากด้านบนจรอกระหม่อมสีเหลือง คอมีแถบสีเหลืองเล็ก ๆ มีความยาวประมาณ 22-24 เซนติเมตร
เป็นนกที่พบได้ในป่าดิบ, ป่าโปร่ง และพบได้จนถึงพื้นที่ ๆ ที่สูงจากระดับน้ำทะเล 800 เมตร พบได้ทั่วไปในทวีปเอเชียจนถึงบริติชอินเดียนโอเชียนเทร์ริทอรี ในมหาสมุทรอินเดีย ในประเทศไทยจะพบได้ที่ภาคเหนือตอนบน และผืนป่าภาคตะวันตก เช่น ทุ่งใหญ่นเรศวร ส่วนภูมิภาคอื่น พบได้บางพื้นที่ จัดเป็นนกที่ไม่พบบ่อยมากนัก
มีสถานะเป็นสัตว์ป่าคุ้มครองในประเทศไทย

**อ้างอิง**

**แหล่งข้อมูลอื่น**
หมวดหมู่:นกที่พบในประเทศไทย
หัวสีทอง
หมวดหมู่:สัตว์ป่าคุ้มครอง
หมวดหมู่:นกในประเทศอินเดีย
อมรรัตน์ แก้วไพฑูรย์

อมรรัตน์ แก้วไพฑูรย์ (23 มิถุนายน พ.ศ. 2487 – ) เป็นนักยิงธนูหญิงชาวไทย ผู้ซึ่งเข้าแข่งขันในโอลิมปิกฤดูร้อน 1976 ที่มอนทรีออล ในประเภทบุคคล ที่ซึ่งเธอได้อันดับที่ 18  ด้วยคะแนน 2,282 คะแนน นอกจากนี้ เธอยังมีผลงานในการแข่งขันซีเกมส์หลายสมัย ที่ซึ่งเธอได้รับเหรียญรางวัลในซีเกมส์ 1977, 1979 และ 1981

**เกียรติประวัติ**
 เหรียญทอง เหรียญทอง ซีเกมส์ 1977 ประเภท 60 เมตรหญิง- เหรียญทองแดง เหรียญทองแดง ซีเกมส์ 1977 ประเภท 50 เมตรหญิง- เหรียญเงิน เหรียญเงิน ซีเกมส์ 1979 ประเภท 70 เมตรหญิง- เหรียญทองแดง เหรียญทองแดง ซีเกมส์ 1979 ประเภทบุคคลหญิง- เหรียญทอง เหรียญทอง ซีเกมส์ 1981 ประเภททีมหญิง 30 เมตร- เหรียญทอง เหรียญทอง ซีเกมส์ 1981 คะแนนรวมบุคคลหญิง- เหรียญเงิน เหรียญเงิน ซีเกมส์ 1981 ประเภท 60 เมตรหญิง

**อ้างอิง**
หมวดหมู่:นักยิงธนูหญิงชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:นักยิงธนูในโอลิมปิกฤดูร้อน 1976
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาเหรียญทองแดงซีเกมส์ชาวไทย
วิษุวัต ธีรภาพไพสิฐ

วิษุวัต ธีรภาพไพสิฐ เจ้าของฉายา หนูเพชร (พ.ศ. 2514 – ) เป็นทั้งนักหมากรุกสากล, หมากรุกไทย และหมากรุกญี่ปุ่นชาวไทย ซึ่งทางสมาพันธ์หมากรุกโลกได้จัดให้เขาเป็นนักหมากรุกสากลอันดับ 1 ของประเทศ ผู้ครองตำแหน่งแชมป์ประเทศไทยใน พ.ศ. 2550, 2551, 2552, 2553 และ 2554 รวมถึงเป็นแชมป์สนามหลวง 1 สมัย และเป็นนักหมากรุกที่สามารถเข้าสู่รอบชิงชนะเลิศในรายการสุดยอดเซียนมหกรรมหมากรุกไทย ตลอดจนเป็นนักหมากรุกระดับฟีเดมาสเตอร์เรตติงตัวแทนทีมชาติไทยเข้าแข่งขันหมากรุกสากลเอเชียนอินดอร์เกมส์ ครั้งที่ 3 โดยได้รับการฝึกสอนจากดราเซ็น เซอร์เม็ค ซึ่งเป็นนักกีฬาทีมชาติสโลวีเนียสายเลือดโครเอเชีย
วิษุวัต เป็นตัวแทนทีมชาติไทยเข้าแข่งขันโอลิมปิกหมากรุกสากลครั้งที่ 35, 36 และ 37 รวมถึงเป็นตัวแทนประเทศไทยเข้าแข่งขันหมากรุกญี่ปุ่น ที่ประเทศญี่ปุ่น ในปี พ.ศ. 2551

**ประวัติ**
วิษุวัต ธีรภาพไพสิฐ เคยเข้าแข่งขันในรายการหมากรุกที่สำคัญหลายรายการ โดยเขาได้เป็นแชมป์กีฬามหาวิทยาลัย รวมถึงเข้าแข่งขันรายการ ทีเอสดีไทยแลนด์โอเพ่น 2005 ซึ่งได้รองชนะเลิศอันดับ 2 ในรุ่นโอเพ่น และเคยเข้าแข่งขันรายการหมากรุกสากลชิงแชมป์ประเทศไทย 2009 โดยได้ตำแหน่งรองแชมป์ ของประเภทประชาชนทั่วไป
วันที่ 16 เมษายน พ.ศ. 2553 วิษุวัตเข้าแข่งขันรายการไทยแลนด์โอเพ่น 2010 โดยเป็นฝ่ายแพ้ต่อมารัท ดซูเมฟ นักหมากรุกชาวอุซเบกิสถานในรอบที่ 5

**อ้างอิง**

**แหล่งข้อมูลอื่น**
  ตลาดหลักทรัพย์แห่งประเทศไทย - ข่าวและกิจกรรมตลท. - กิจกรรมเพื่อสังคม date=2009-05-31 -  สมาคมหมากรุกสากลแห่งประเทศไทยfix-attempted=yes
หมวดหมู่:นักหมากรุกสากลชาวไทย
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกไทยชาวไทย
หมวดหมู่:นักหมากรุกญี่ปุ่นชาวไทย
หมวดหมู่:นักกีฬาทีมชาติไทย
อามะ (จังหวัดไอจิ)

อามะ (Ama-shi) เป็นนครในจังหวัดไอจิ ประเทศญี่ปุ่น จัดตั้งขึ้นเมื่อเดือนมีนาคม ค.ศ. 2010 จากการยุบรวมเมืองชิปโป เมืองมิวะ และเมืองจิโมกูจิในอำเภออามะ และตั้งขึ้นเป็นนครอามะ มีจำนวนประชากร ณ วันที่ 1 มีนาคม ค.ศ. 2023 ประมาณ 85,806 คน

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดไอจิ
นกเขาชวา

นกเขาชวา หรือ นกเขาเล็ก หรือ นกเขาแขก (Geopelia striata - เป็นภาษาละติน แปลว่า "รอยไถ" หรือ "ลาย" มีความหมายว่า "นกเขาที่มีลาย") เป็นนกขนาดเล็กชนิดหนึ่ง ในวงศ์นกพิราบและนกเขา (Columbidae)
นกเขาชวามีรูปร่างเหมือนกับนกชนิดอื่น ๆ ในวงศ์เดียวกันนี้ทั่วไป มีขนปกคลุมตัวสีน้ำตาลหัวสีเทา หรือมีสีที่หัวเป็นสีน้ำเงิน ด้านข้างคอมีแถบสีดำสลับกับแถบขาวเป็นลายตามขวาง ด้านหลังสีเข้มมีขีดขวาง คล้ายกับลายของม้าลายในต่างประเทศ อันเป็นที่มาของชื่อสามัญในภาษาอังกฤษ (zebra dove) ด้านท้องสีจาง ใต้ลำตัวเป็นสีขาวมีขีดขวางเล็ก ขอบท้ายของขนหางสีขาว ขนาดเมื่อโตเต็มที่ไม่เกิน 8-9 นิ้ว
นกเขาชวามีพฤติกรรมชอบอาศัยอยู่ตามป่าโปร่ง ป่าละเมาะ ชายทุ่ง และบริเวณที่ทำการเพาะปลูก ชอบอยู่กันเป็นคู่หรือลำพังเพียงตัวเดียว แต่ไม่ชอบหากินอยู่เป็นฝูงใหญ่ มักร้องบ่อย ๆ ในเวลาเช้าและเวลาเย็น มีถิ่นกระจายพันธุ์ในภาคใต้ตอนล่างของประเทศไทย จนถึงมาเลเซีย, อินโดนีเซีย และฟิลิปปินส์
นกตัวผู้จะมีลักษณะทั่วไปใหญ่กว่าตัวเมียเล็กน้อย หัวใหญ่ค่อนข้างยาว มีสีขาวที่หน้าผากสีขาวมากยาวถึงกลางหัว ขณะที่ตัวเมียหัวกลมเล็กและสีขาวที่ส่วนหัวจะไม่ยาวเท่า และมีรายละเอียดต่างกันเล็กน้อย เช่น หางที่ตัวเมียจะยกแอ่นกว่าตัวผู้ และเกล็ดที่ข้อเท้าจะละเอียดเล็กกว่าตัวผู้
นกเขาชวาเป็นนกที่ไม่เกรงกลัวมนุษย์ ซ้ำยังมีเสียงร้องที่ไพเราะ จึงเป็นที่นิยมอย่างยิ่งในการเลี้ยงเป็นสัตว์เลี้ยงสำหรับฟังเสียง จนกลายเป็นวัฒนธรรมในคาบสมุทรมลายู โดยเชื่อว่ามีมาจากเกาะชวา มีการจัดแข่งขันประกวด การเพาะขยายพันธุ์ ก่อตั้งเป็นชมรมหรือสมาคมต่าง ๆ  ซึ่งในตัวที่มีเสียงร้องไพเราะอาจมีราคาสูงถึงหลักล้านบาท ตลอดจนแตกแขนงกลายเป็นอาชีพอื่น ๆ ต่อด้วย เช่น ประดิษฐ์กรงนกขาย  
นกเขาชวาในปัจจุบันกลายเป็นนกประจำถิ่นในพื้นที่ภาคกลางของประเทศไทย จากการที่ถูกนำเข้ามาในฐานสัตว์เลี้ยง และไม่จัดว่าเป็นสัตว์ป่าสงวนหรือสัตว์ป่าคุ้มครองแต่ประการใด

**อ้างอิง**

**แหล่งข้อมูลอื่น**
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศไทย
หมวดหมู่:วงศ์นกพิราบและนกเขา
หมวดหมู่:นกที่พบในประเทศอินโดนีเซีย
โรคหมอทำ

โรคหมอทำ (iatrogenesis, iatrogenic artifact) เป็นภาวะแทรกซ้อนหรือผลข้างเคียงที่เกิดจากการรักษาหรือคำแนะนำทางการแพทย์จากผู้ใหบริการทางสาธารณสุข ทั้งแพทย์ ทันตแพทย์ พยาบาล นักจิตวิทยา เภสัชกร และบุคลากรอื่นๆ ที่เกี่ยวข้อง ทั้งนี้ไม่สำคัญว่าจะเป็นผลที่เกิดจากการแพทย์แผนปัจจุบันเพียงอย่างเดียว การแพทย์ทางเลือกก็มีผลทำให้เกิดโรคหมอทำได้เช่นกัน
ภาวะที่ถูกจัดให้เป็นโรคหมอทำบางอย่างก็มีความชัดเจน เช่นภาวะแทรกซ้อนจากการผ่าตัด หรืออาจเห็นได้ไม่ชัดเท่าและจำเป็นต้องได้รับการตรวจเพิ่มเติมจึงจะพิสูจน์ทราบได้เช่นปฏิสัมพันธ์ที่ซับซ้อนของยาหลายๆ ชนิด
สาเหตุของการเกิดภาวะที่ถูกจัดให้เป็นโรคหมอทำ เช่น ความบังเอิญ ความผิดพลาดทางการแพทย์ การละทิ้งการปฏิบัติหน้าที่ การออกแบบอุปกรณ์ที่ไม่ได้รับการตรวจสอบ ความเครียด ฯลฯ

**อ้างอิง**
หมวดหมู่:จริยธรรมทางการแพทย์
หมวดหมู่:ความผิดพลาดทางการแพทย์
หมวดหมู่:ปัญหาสังคมด้านการแพทย์
หม่อมบัวเขียว ณ เชียงใหม่

: ระวังสับสนกับ หม่อมบัวเขียว ในพระเจ้าอินทวิชยานนท์
หม่อมบัวเขียว ณ เชียงใหม่ (พ.ศ. 2407—2476) เป็นหม่อมในพลตรี เจ้าแก้วนวรัฐ เจ้าผู้ครองนครเชียงใหม่ 

**ประวัติ**
หม่อมบัวเขียว เกิดในราวปี พ.ศ. 2407 พื้นเพมีนิวาสสถานเดิมอยู่หน้าวัดเชียงมั่น ในตัวเมืองเชียงใหม่ ต่อมาพระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 ได้มาพบเมื่อครั้งงานทำบุญขึ้นปีใหม่ จึงได้มาสู่ขอให้เป็นหม่อมในเจ้าแก้วนวรัฐ โดยเป็นภริยารองจากเจ้าจามรีวงศ์ ทั้งนี้เจ้าแก้วนวรัฐกับหม่อมบัวเขียวมีโอรส-ธิดา 3 คน ได้แก่ 
# เจ้าพงษ์อินทร์ ณ เชียงใหม่ สมรสกับหม่อมตระการ และหม่อมจันทร์สม ณ เชียงใหม่ มีบุตรธิดา 5 คน
# เจ้าศิริประกาย ณ เชียงใหม่ สมรสกับเจ้ากาวิละวงศ์ ณ เชียงใหม่ มีบุตรธิดา 3 คน หนึ่งในนั้นคือเจ้ากอแก้วประกายกาวิล ณ เชียงใหม่
# เจ้าอินทนนท์ ณ เชียงใหม่ สมรสกับเจ้าสุคันธา ณ เชียงตุง มีบุตรธิดา 5 คน
หม่อมบัวเขียว ณ เชียงใหม่ ถึงแก่กรรมในปี พ.ศ. 2476

**อ้างอิง**
หมวดหมู่:หม่อม
หมวดหมู่:สกุล ณ เชียงใหม่
หมวดหมู่:เจ้านายฝ่ายเหนือ
หมวดหมู่:ราชวงศ์ทิพย์จักร
หมวดหมู่:เจ้าแก้วนวรัฐ
นกเขาพม่า

นกเขาพม่า (Oriental turtle dove; Streptopelia orientalis) เป็นกที่อยู่ในวงศ์นกพิราบและนกเขา (Columbidae)
มีลักษณะคล้ายกับนกเขาใหญ่ (S. chinensis) ต่างกันตรงที่มีแถบสีดำข้างคอแบ่งเป็นสองแถบไม่ต่อเนื่องกัน และในแถบเป็นลายขีดขาวไม่เป็นจุดอย่างนกเขาใหญ่ และมีขนาดตัวที่ใหญ่กว่ามากและหางสั้นกว่า (31–33 เซนติเมตร) อีกทั้งสีตามลำตัวก็คล้ำกว่า
อาศัยอยู่ตามป่าเต็งรัง, ป่าดงดิบแล้ง, ป่าที่เพิ่งฟื้นฟู, ป่าละเมาะ หรือพื้นที่เกษตรกรรม และพบได้กระทั่งที่สูงจากระดับน้ำทะเลกว่า 2,000 เมตร บางครั้งพบเป็นฝูงใหญ่มาก มักหากินตามพื้นดิน อาหารคือ เมล็ดพืชและธัญพืช รวมทั้งเยื่อไผ่ มีฤดูผสมพันธุ์เดือนพฤษภาคม–กรกฎาคม ทำรังตามต้นไม้หรือกิ่งไผ่ ด้วยกิ่งไม้ขัดกันอย่างง่าย ๆ สูงจากพื้นดินประมาณ 1.5–3.6 เมตร วางไข่ครั้งละ 2 ฟอง เปลือกไข่มีสีขาว เป็นนกที่ตัวใหญ่ แต่ปราดเปรียว และบินได้เร็วและแข็งแรง แม้จะอยู่เป็นฝูง แต่เวลาตกใจจะบินแตกไปเป็นคู่ ๆ 
พบกระจายพันธุ์อย่างกว้างขวางในซีกโลกทางเหนือและเอเชียตะวันออก ในประเทศไทยถือเป็นนกประจำถิ่นที่พบได้น้อย มีบางส่วนเป็นนกอพยพช่วงนอกฤดูผสมพันธุ์ จัดเป็นสัตว์ป่าคุ้มครองในประเทศไทย และถือเป็นนกประจำนครฮิรากาวะ และนครทามะ ในประเทศญี่ปุ่น

**อ้างอิง**

**บรรณานุกรม**
 "National Geographic"  Field Guide to the Birds of North America ISBN
*Handbook of the Birds of the World Vol 4,  Josep del Hoyo editor, ISBN

**แหล่งข้อมูลอื่น**
  Bird Research - Oriental Turtle Dove
หมวดหมู่:วงศ์นกพิราบและนกเขา
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:นกในประเทศปากีสถาน
หมวดหมู่:นกในประเทศอินเดีย
หมวดหมู่:นกที่พบในประเทศพม่า
หมวดหมู่:นกที่พบในทวีปเอเชีย
พระพาหิยทารุจีริยเถระ

พระพาหิยรุจีริยเถระ คือ พระมหาสาวกรูปหนึ่ง ซึ่งเกิดในครอบครัวคนมีตระกูล ครั้งหนึ่งได้เคยลงเรือเพื่อไปค้าขายที่สุวรรณภูมิ แต่เรือเกิดอับปางกลางทะเล ทำให้หมดเนื้อหมดตัว แต่รอดชีวิตมาได้ ต่อมาได้ทูลขอพระพุทธเจ้าให้ทรงแสดงธรรม พระพุทธเจ้าทรงแสดงธรรมวิธีปฏิบัติต่ออารมณ์ที่รับรู้ทางอายตนะทั้งหก พอจบพระธรรมเทศนาอย่างย่อ พระพาหิยะก็บรรลุพระอรหัตตผล แต่ไม่ทันได้อุปสมบท ในขณะที่เที่ยวหาบาตร จีวร ก็ถูกโคแม่ลูกอ่อนขวิดเสียชีวิต พระพาหิยรุจีริยเถระได้รับยกย่องเป็นเอตทัคคะในทางตรัสรู้เฉียบพลัน

**อ้างอิง**
ดนัย ไชยโยธา, รศ., พจนานุกรมคำศัพท์พระพุทธศาสนา. อักษรเจริญทัศน์, กรุงเทพฯ, 2552
*http://www.dharma-gateway.com/monk/great_monk/pra-pahiya-tarujeeriya.htm date=2012-09-26 
*http://www.84000.org/one/1/28.html
หมวดหมู่:พระอสีติมหาสาวก
หมวดหมู่:ภิกษุชาวอินเดีย
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:เอตทัคคะ
ฤดูพายุไต้ฝุ่นแปซิฟิก พ.ศ. 2505

ฤดูพายุไต้ฝุ่นแปซิฟิก พ.ศ. 2505 (ค.ศ. 1962) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2505
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า

**พายุ**

**อ้างอิง**
2505
หมวดหมู่:พ.ศ. 2505
ฤดูพายุไต้ฝุ่นแปซิฟิก พ.ศ. 2506

ฤดูพายุไต้ฝุ่นแปซิฟิก พ.ศ. 2506 (ค.ศ. 1963) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2506
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)

**พายุ**

**อ้างอิง**
2506
หมวดหมู่:พ.ศ. 2506
สถานีย่อย:ประเทศญี่ปุ่น/ภาพยอดเยี่ยมทั้งหมด

สะพานสายรุ้ง เป็นสะพานแขวนที่ทอดข้ามทางตอนเหนือของอ่าวโตเกียว สร้างเสร็จสมบูรณ์ในปี พ.ศ. 2536
----
นกลุมพูขาว

นกลุมพูขาว หรือ นกกระลุมพูขาว (Pied imperial pigeon; Ducula bicolor) เป็นนกชนิดหนึ่งในวงศ์นกพิราบและนกเขา (Columbidae)
มีขนาดความยาวลำตัวประมาณ 40 เซนติเมตร ตัวผู้และตัวเมียมีลักษณะคล้ายกัน รูปร่างคล้ายนกชนิดอื่นทั่วไปในวงศ์เดียวกัน ขนบริเวณหัวและลำตัวสีขาว ปลายปีกและขนหางมีสีดำ 
มีพฤติกรรมอาศัยอยู่ตามป่าชายเลนและเกาะกลางทะเล มักหากินอยู่รวมเป็นฝูงประมาณ 15-30 ตัว ยกเว้นในช่วงฤดูผสมพันธุ์จะอยู่เป็นคู่ เป็นนกที่บินได้เก่งและบินเร็ว มีฤดูผสมพันธุ์ในช่วงเดือนกุมภาพันธ์ วางไข่ครั้งละ 1-2 ฟอง กินเมล็ดพืชและผลไม้ เป็นอาหาร
มีถิ่นกระจายพันธุ์ในภูมิภาคเอเชียอาคเนย์ และหมู่เกาะต่าง ๆ ในมหาสมุทรอินเดีย สำหรับในประเทศไทย ถือเป็นนกประถิ่นที่พบได้บ่อยพบบริเวณเกาะทางด้านชายฝั่งทะเลตะวันออก และภาคใต้ฝั่งอันดามัน พบหาได้ยากบนแผ่นดินใหญ่ อาจมีการย้ายถิ่นไปตามแหล่งอาหาร

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
  รูปภาพเพิ่มเติม
หมวดหมู่:วงศ์นกพิราบและนกเขา
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
กอพัฒน์ เจริญบรรพชน

กอพัฒน์ "เฮนรี" เจริญบรรพชน (Gorpat Charoenbanpanchon) หรือ จี. เฮนรี เจริญ (Gorpat Henry Charoen) (เกิด พ.ศ. 2516) นายกเทศมนตรีเมืองลาพัลมา ในออเรนจ์เคาน์ตี รัฐแคลิฟอร์เนีย เป็นนักการเมืองชาวอเมริกันเชื้อสายไทยคนแรกที่ชนะการเลือกตั้งการเมืองท้องถิ่นในสหรัฐ และนักการเมืองอเมริกันเชื้อสายเอเชียคนแรกในรอบสิบปี ที่ชนะการเลือกตั้งในเขตนี้ โดยได้รับการเลือกตั้งเป็นสมาชิกสภาเทศบาลเมืองลาพัลมาในปี ค.ศ. 2006 ได้รับเลือกเป็นนายกเทศมนตรีของเมืองในปีถัดมา และดำรงตำแหน่งสมัยที่สองในปี ค.ศ. 2012
กอพัฒน์เกิดที่ประเทศไทย เดินทางไปอาศัยอยู่สหรัฐอเมริกาพร้อมกับครอบครัวตั้งแต่อายุ 5 ปี จบวิศวกรรมอุตสาหกรรมที่มหาวิทยาลัยเซาเทิร์นแคลิฟอร์เนีย และปริญญาโทสาขาธุรกิจการเงินที่มหาวิทยาลัยแคลิฟอร์เนีย เออร์ไวน์ กอพัฒน์สมรสกับภรรยาชื่อ มีมี่ และมีบุตรชายด้วยกันหนึ่งคน
เมื่อเดือนมีนาคม ค.ศ. 2011 กอพัฒน์ได้ประกาศเสนอตัวเป็นตัวแทนพรรครีพับลิกัน ลงสมัครสมาชิกสภาผู้แทนราษฎรสหรัฐ (Assemblyman) ของรัฐแคลิฟอร์เนีย เขต 67 ในการเลือกตั้งเดือนพฤศจิกายน ค.ศ. 2012 แต่ได้ประกาศถอนตัวในเวลาต่อมา เนื่องจากการปรับเขตเลือกตั้งใหม่

**ดูเพิ่ม**
 ชาวอเมริกันเชื้อสายไทย

**อ้างอิง**
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายไทย
หมวดหมู่:บุคคลจากรัฐแคลิฟอร์เนีย
หมวดหมู่:ศิษย์เก่าจากมหาวิทยาลัยเซาเทิร์นแคลิฟอร์เนีย
หมวดหมู่:ศิษย์เก่าจากมหาวิทยาลัยแคลิฟอร์เนีย เออร์ไวน์
หมวดหมู่:ผู้เข้าแข่งขันโอลิมปิกเยาวชนฤดูร้อน 2010

หมวดหมู่:บุคคลในคริสต์ศตวรรษที่ 21
หมวดหมู่:โอลิมปิกเยาวชนฤดูร้อน 2010
จอร์จผู้เดียวดาย

จอร์จผู้เดียวดาย (Lonesome George; El Solitario Jorge/George) เป็นเต่ายักษ์กาลาปากอส (Chelonoidis nigra) ชนิดย่อย C. n. abingdoni ซึ่งพบเฉพาะเกาะพินต้า ซึ่งเป็นเกาะที่เล็กที่สุดในหมู่เกาะกาลาปากอส ในประเทศเอกวาดอร์ ที่ ๆ ซึ่งมีเต่าชนิดนี้อาศัยอยู่เท่านั้น และจอร์จผู้เดียวดายเป็นตัวสุดท้ายที่เชื่อว่ามีอยู่ในโลก

**ถิ่นเกิด**
จอร์จผู้เดียวดาย ตายลงเมื่อวันที่ 24 มิถุนายน ค.ศ. 2012 โดยผู้ดูแลมากกว่า 40 ปี พบร่างของมันตายอยู่ในบ่อเลี้ยง โดยคาดว่าเกิดจากสาเหตุธรรมชาติ ซึ่งทางอุทยานฯได้มีความคิดที่จะดองเก็บร่างไว้ และทางรัฐบาลเอกวาดอร์ได้ยกย่องให้มันเป็นมรดกของชาติอีกด้วย โดยยกย่องให้เป็น "สัญลักษณ์การต่อสู้เพื่อปกป้องระบบนิเวศอันบอบบาง อันเป็นหน้าที่ของทุกคน"
ปัจจุบัน ซากของจอร์จผู้เดียวดายถูกเก็บแสดงไว้ที่พิพิธภัณฑ์ประวัติศาสตร์ธรรมชาติวิทยาอเมริกัน มหานครนิวยอร์ก สหรัฐอเมริกา แต่ก็มีข้อตกลงกับทางรัฐบาลเอกวาดอร์ว่าในอนาคตจะทำการส่งคืนร่างของมันมาไว้ที่เอกวาดอร์ ซึ่งเป็นบ้านเกิด

**อ้างอิง**

**แหล่งข้อมูลอื่น**
หมวดหมู่:เต่าบกที่มีชื่อเสียง
เซี่ยงไฮ้โอเชียนอะควาเรียม

ด้านหน้าเซี่ยงไฮ้โอเชียนอะควาเรียม
เซี่ยงไฮ้โอเชียนอะควาเรียม (上海海洋水族馆;  Shanghai Ocean Aquarium; ตัวย่อ: SOA) สถานแสดงพันธุ์สัตว์น้ำแห่งหนึ่งที่มีชื่อเสียง ตั้งอยู่ในเมืองเซี่ยงไฮ้ ประเทศจีน จัดเป็นสถานแสดงพันธุ์สัตว์น้ำที่ใหญ่ที่สุดในทวีปเอเชีย มีเนื้อที่กว่า 22,400 ตารางเมตร เปิดให้บริการในปี ค.ศ. 2002
เซี่ยงไฮ้โอเชียนอะควาเรียม ตั้งอยู่ ณ เลขที่  1388  ถนนลู่เจียเจ่ยริง เขตผู่ตง ประกอบด้วยส่วนที่อยู่บนดิน 5 ชั้น และใต้ดิน 3 ชั้น สร้างโดยทีมงานเดียวกับอันเดอร์วอเตอร์ เวิร์ล, สิงคโปร์ และ นานจิง อันเดอร์วอเตอร์ เวิร์ล มีจุดที่น่าสนใจอยู่ที่อุโมงค์ทางเดินใต้น้ำที่ยาวที่สุดถึง 155 เมตร ที่ประกอบไปด้วยกระจกใสแผ่นใหญ่ยาวตลอดแนวอุโมงค์นั้น มูลค่ากว่า 6.6 ล้านดอลลาร์สหรัฐ
ซึ่งจะแบ่งออกเป็น 9 โซน และได้รวบรวมสัตว์น้ำกว่า 450 ชนิด ภายในจะแสดงให้เห็นถึง กำเนิดแม่น้ำแยงซีเกียงในประเทศจีน, ผืนป่าอะเมซอนในทวีปอเมริกาใต้, น่านน้ำจีน, ป่าโกงกางในประเทศออสเตรเลีย, แม่น้ำในทวีปแอฟริกา และผืนป่าดงดิบในภูมิภาคเอเชียตะวันออกเฉียงใต้, ธารน้ำแข็งในทวีปแอนตาร์ติก โดยมีสัตว์น้ำและสัตว์ชนิดต่าง ๆ ที่น่าใจรวบรวมไว้อยู่ที่นี่ เช่น ปลาฉนากน้ำจืด, แอลลิเกเตอร์จีน, ซาลาแมนเดอร์ยักษ์จีน, ปลาฉลามพอร์ตแจ็คสัน, ตะกอง เป็นต้น

**อ้างอิง**

**แหล่งข้อมูลอื่น**
121.49717
หมวดหมู่:พิพิธภัณฑ์สัตว์น้ำในประเทศจีน
หมวดหมู่:พิพิธภัณฑ์ในเซี่ยงไฮ้
หมวดหมู่:พิพิธภัณฑ์ที่ก่อตั้งในปี พ.ศ. 2545
หมวดหมู่:ก่อตั้งในประเทศจีนในปี พ.ศ. 2545
ฤดูพายุไต้ฝุ่นแปซิฟิก พ.ศ. 2507

ฤดูพายุไต้ฝุ่นแปซิฟิก พ.ศ. 2507 (ค.ศ. 1964) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2507
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)

**พายุ**

**อ้างอิง**
2507
หมวดหมู่:พ.ศ. 2507
ข้อถกเถียงเรื่องการรับเลือดบริจาคจากผู้ชายที่ร่วมเพศกับผู้ชาย

ข้อถกเถียงเรื่องการรับเลือดบริจาคจากชายรักร่วมเพศ (gay male blood donor controversy) มีที่มาจากการที่มีการห้ามหรือปฏิเสธการบริจาคโลหิตหรืออวัยวะปลูกถ่ายจากชายรักร่วมเพศหรือผู้ชายที่ร่วมเพศกับผู้ชาย ซึ่งนับรวมถึงผู้ชายที่มีหรือเคยมีเพศสัมพันธ์กับผู้ชาย ไม่ว่าชายคนนั้นจะถือว่าตัวเองเป็นเกย์ รักร่วมสองเพศ หรือกะเทย หรืออื่น ๆ ก็ตาม การปฏิเสธการรับบริจาคเลือดมักเรียกชายกลุ่มนี้รวม ๆ ว่าชายรักร่วมเพศ เดิมกลุ่มนี้ถูกจัดว่าเป็นกลุ่มที่มีความเสี่ยงสูงว่าจะมีการติดเชื้อเอชไอวีหรือเอดส์ส่วนหนึ่งเนื่องจากการระบาดของเอดส์ในระยะแรกนั้นระบาดอยู่ในหมู่ชายรักร่วมเพศ รวมทั้งตับอักเสบบางชนิดด้วย ข้อห้ามเหล่านี้แตกต่างกันไปในแต่ละประเทศ
องค์กรเคลื่อนไหวเพื่อสิทธิของกลุ่มผู้มีความหลากหลายทางเพศหลายองค์กรมองเงื่อนไขเหล่านี้ว่าเป็นผลจากความรังเกียจเพศที่สาม โดยไม่ได้มีเหตุผลทางการแพทย์เพียงพอ องค์กรเหล่านี้ให้เหตุผลว่าเลือดที่ได้รับบริจาคนั้นผ่านการตรวจหาเชื้อโรคอย่างเข้มงวดแล้ว ข้อห้ามนี้จึงไม่มีความจำเป็น เป็นเหตุผลทางอคติมากกว่าที่จะเป็นเหตุผลทางวิทยาศาสตร์ ส่วนฝ่ายผู้เสนอเงื่อนไขนี้กล่าวว่าเงื่อนไขนี้มีขึ้นเนื่องจากความเสี่ยงที่จะเกิดผลลบลวง ประชากรชายที่มีเพศสัมพันธ์กับชายในประเทศที่พัฒนาแล้วจำนวนมากมีความชุกของการติดเชื้อเอชไอวีมากกว่ากลุ่มประชากรอื่น

**สถานการณ์ปัจจุบัน**

**รายชื่อประเทศและสถานะการปฏิเสธการรับเลือดจากผู้บริจาคกลุ่ม MSM**
รายชื่อต่อไปนี้แสดงประเทศที่มีข้อห้ามว่าด้วยผู้บริจาคเลือด มาตรฐานนานาชาติส่วนใหญ่กำหนดให้ต้องมีการถามประวัติทางเพศสัมพันธ์กับผู้ต้องการบริจาคโดยตรง และปฏิเสธการรับบริจาคจากผู้บริจาคที่เป็นชายที่มีเพศสัมพันธ์กับชาย แต่ระยะเวลาของการปฏิเสธนั้นแตกต่างกันไป

**หมายเหตุ**
 A People of any sexual orientation involved in any kind of sexual activity are welcome to donate blood, if they are confident that their sexual behaviour is safe and does not expose them to sexually transmitted diseases by i.e. unprotected sex with non-trusted partners, regardless of sexual orientation.- b ศูนย์บริการโลหิตแห่งชาติ สภากาชาดไทย ระบุคุณสมบัติผู้บริจาคโลหิตไว้ประการหนึ่งว่า "ท่านหรือคู่ครองของท่านต้องไม่มีพฤติกรรมเสี่ยงทางเพศ หรือเบี่ยงเบนทางเพศ" และยังคงมีคำถามในแบบสอบถามก่อนการบริจาคโลหิต ที่ถามถึงพฤติกรรมทางเพศว่าท่านหรือคู่ครองของท่านเป็นชายที่มีเพศสัมพันธ์กับชายหรือไม่ โดยไม่คำนึงถึงช่วงเวลาที่ได้มีเพศสัมพันธ์ในลักษณะดังกล่าว- C No restriction if last MSM activity was before 1977.- D Individuals are requested to fill a "Yes/No" questionnaire about his/her sexual life. Direct questions like "Have you ever had any sexual intercourse with someone from your same sex?" may appear.

**อ้างอิง**
หมวดหมู่:การเลือกปฏิบัติ
หมวดหมู่:ข้อถกเถียงทางการแพทย์
หมวดหมู่:ความปลอดภัยของผู้ป่วย
หมวดหมู่:การบริจาคโลหิต
โทโอนิปโป

โทโอนิปโป (東奥日報; To-o Nippo) เป็นบริษัทหนังสือพิมพ์ฉบับท้องถิ่นของจังหวัดอาโอโมริที่ออกโดยบริษัทโทโอนิปโป รวมทั้งเป็นผู้ถือหุ้นรายใหญ่ของอาโอโมริเทเลวิชัน และเป็นผู้ถือหุ้นรายย่อยของอาโอโมริเอฟเอ็มบรอดแคสติง โดยบริษัทจะทำการจัดพิมพ์ในช่วงเย็นและวางแผงในช่วงเช้า ที่ซึ่งมียอดจัดพิมพ์แต่ละครั้งอยู่ที่ประมาณ 250,000 ฉบับ (ข้อมูลจากสำนักตรวจสอบยอดจำหน่ายแห่งประเทศญี่ปุ่น ในเดือนเมษายน ค.ศ. 2010) โดยมีการแข่งขันกับเดลีโทโฮกุในเขตพื้นที่ฮาจิโนเฮะ แต่จะแข่งขันกับเดลีโทโฮกุไม่มากนักในเขตพื้นที่ฮิโรซากิ ในขณะที่บางครัวเรือนสมัครเป็นสมาชิกรับหนังสือพิมพ์มุตสึชิมโป
วันที่ 5 มิถุนายน ค.ศ. 2011 ได้มีการออก หนังสือพิมพ์ประถมศึกษาและมัธยมศึกษาตอนต้นรายสัปดาห์ (หนังสือพิมพ์สำหรับเด็ก) ฉบับแรกในเช้าวันอาทิตย์ โดยเป็นรูปแบบหนังสือพิมพ์ 16 หน้าในรูปแบบแท็บลอยด์ และสิ้นสุดลงในวันเสาร์ที่ 11 มิถุนายน เนื่องจากมีการเปลี่ยนมาเป็นชื่อไลฟ์สไตล์ ซึ่งมี 6 หน้าถึง 8 หน้าใหม่ ซึ่งออกในช่วงเย็นของวันจันทร์ อังคาร และพุธ

**เว็บไซต์ที่เกี่ยวข้อง**

**Web โทโอ**
เว็บไซต์อินเทอร์เน็ต Web โทโอ ได้ทำการฉลองโทโอนิปโปครบรอบปีที่ 11 (ค.ศ. 1999) นับจากวันก่อตั้ง โดยจัดขึ้นในวันที่ 11 เดือน 11 เวลา 11:11 น. (ตามเวลามาตรฐานญี่ปุ่น)

**อ้างอิง**

**แหล่งข้อมูลอื่น**
  東奥日報公式サイト（なお青森県関係の記事の全文閲覧には東奥日報購読者かつ「東奥ウェブ読者くらぶ」の会員登録が必要） ja- 東奥日報 ja
หมวดหมู่:หนังสือพิมพ์ในประเทศญี่ปุ่น
หมวดหมู่:จังหวัดอาโอโมริ
สูบคู่กู้โลก

สูบคู่ กู้โลก เป็นภาพยนตร์ไทย ออกฉายวันที่ 8 พฤศจิกายน พ.ศ. 2555 โดยเป็นผลงานภาพยนตร์แนววิทยาศาสตร์ตลกของ สหมงคลฟิล์ม อินเตอร์เนชั่นแนล กำกับโดยนฤบดี เวชกรรม นำแสดงโดย เพ็ชรทาย วงษ์คำเหลา,นาคร ศิลาชัย, อาภา ภาวิไล และภูมิ รังษีธนานนท์

**เนื้อเรื่อง**
จะเกิดอะไรขึ้นเมื่อกลุ่มสูบคู่ จ๊อด แฮนด์ลิง (เพ็ชรทาย วงษ์คำเหลา) และ อี๊ด ก้านยาว (นาคร ศิลาชัย) คู่เกรียนตัวป่วน เจ้าของอู่ซ่อมรถมอเตอร์ไซค์ชอปเปอร์ 
ซึ่งกำลังถูกตามล่าจากเจ้าหนี้  ทั้งคู่จึงต้องคิดวิธีหาเงินชดใช้หนีสินอันท่วมหัว ส่วนหลานชาย ป๋อง (ภูมิ รังษีธนานนท์) ที่ชอบก่อเรื่อง กลับกลายเป็นชายหนุ่มเรียบร้อย
สุภาพบุรุษตัวพ่อ และกลายเป็นขวัญใจของ เนย (อาภา ภาวิไล) สาวพาณิชย์สุดจี๊ดจึงทำให้จ๊อดกับอี๊ดสงสัยพฤติกรรมของหลานชาย และพยายามสืบหาสาเหตุที่เกิดขึ้นครั้งนี้
เรื่องชักจะวุ่นวายไปกันใหญ่ เมื่อความจริงถูกเปิดเผยว่าป๋องคือมนุษย์ต่างดาวและโลกของเรากำลังจะเกิดภัยพิบัติครั้งใหญ่ ชะตากรรมของชีวิตของมนุษย์โลกจะเป็นเช่นไร 
เมื่อคู่หู จ๊อด-อี๊ด อาสากู้โลกเอง


**นักแสดงนำ**
 เพ็ชรทาย วงษ์คำเหลา รับบท  จ๊อด แฮนด์ลิง- นาคร ศิลาชัย            รับบท  อี๊ด ก้านยาว- ภูมิ รังษีธนานนท์       รับบท  ป๋อง- อาภา ภาวิไล            รับบท เนย

**นักแสดงรับเชิญ**
 จาตุรงค์ มกจ๊ก รับบท สารวัตรโต๊ด- สหรัถ สังคปรีชา รับบท ลูกค้าร้านอู่- ศุภกรณ์ กิจสุวรรณ รับบท จ่าเสม- พีท ทองเจือ รับบท เสี่ยง้วน
*กพล ทองพลับ รับบท​ เซียนบอล
*โรเบิร์ต ดอกมะดัน​ รับบท​ เจ้ามือไฮโล- ชวลิต ศรีมั่นคงธรรม รับบท คนขี่จักรยานเสือหมอบ- บอย ชิงร้อยชิงล้าน รับบท ลูกน้องเสี่ยง้วน

**อ้างอิง**

**แหล่งข้อมูลอื่น**
 สูบคู่กู้โลก
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์ตลก
หมวดหมู่:ภาพยนตร์ไซไฟ
สถานีรถไฟคามากูระ

สถานีรถไฟคามากูระ (Kamakura-eki) เป็นสถานีรถไฟบนเส้นทางรถไฟสายโยโกซูกะ ตั้งอยู่ที่เมืองคามากูระ จังหวัดคานางาวะ บริหารงานโดยบริษัทรถไฟญี่ปุ่นตะวันออก
สถานีรถไฟคามากูระให้บริการในเส้นทางสายโยโกซูกะ สายโชนัน-ชินจูกุ และเป็นต้นทางของรถไฟฟ้าเอโนชิมะ

**แหล่งข้อมูลอื่น**
  ข้อมูลสถานี (เจอาร์ ตะวันออก)  -  เว็บไซต์เอโนเด็ง  ja
หมวดหมู่:สถานีรถไฟในจังหวัดคานางาวะ
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สิ่งก่อสร้างในคามากูระ
มาสค์ไรเดอร์ × มาสค์ไรเดอร์ วิซาร์ด & โฟร์เซ MOVIE ไทเซน อัลติเมตัม

มาสค์ไรเดอร์ x มาสค์ไรเดอร์ วิซาร์ด & โฟร์เซ: มูฟวี่ ไทเซน อัลติเมตัม (Kamen Raidā × Kamen Raidā Wizādo Ando Fōze Mūbī Taisen Arutimeitamu) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี โดยได้นำซีรีส์ มาสค์ไรเดอร์โฟร์เซและมาสค์ไรเดอร์วิซเซิร์ดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 8 ธันวาคม ค.ศ. 2012

**เนื้อเรื่อง**

**มาสค์ไรเดอร์โฟร์เซ**

**มาสค์ไรเดอร์วิซาร์ด**

**ตัวละคร**
โอกิ มิโยโกะ (大木 美代子)
ซานากิแมน / อินาสแมน / ฟูตะ ซาบุโร่ (風田 三郎)
โคโมคิ รุมิ (小牧 瑠美)
คนโด ไดตะ (近藤 大太)
เนสึ จิคาโอะ (根津 誓夫)
บัมบะ คาเงฮิโตะ (番場 影人)
พอยท์ทริน / คามิมุระ ยู (上村 優)

**อคูไมเซอร์**
ซาตัน (ザタン)
อิลล์ (イール)
การ์ระ (ガーラ)
คาแร็คเตอร์ตัวร้าย ปีศาจทั้งสาม นำมาจาก ฟิกเกอร์ SIC ที่ผลิตโดยบริษัทบันได (ของเล่นจำหน่ายเดือน ธันวาคม ค.ศ. 2005) ซึ่งดัดแปลงหน้าตาให้ดุดันเป็นปีศาจมากขึ้น โดยนำต้นแบบมาจากทีวีซีรีส์ อคูไมเซอร์ 3 ปีค.ศ. 1975 ซึ่งออกแบบโดย โชตะโร อิชิโนะโมะริ เช่นเดียวกัน

**อ้างอิง**

**แหล่งข้อมูลอื่น**
www.movie-taisen.com- Website for Toei
หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:โทคุซัทสึข้ามฝั่ง
อนิรุทธ์ กอมะ

อนิรุทธ์ กอมะ หรือที่นิยมเรียกและรู้จักกันดีในชื่อ ครูฮิม เป็นอดีตนักฟุตบอลเยาวชนทีมชาติไทยตำแหน่งกองกลาง และเป็นอดีตหัวหน้าผู้ฝึกสอนทีมสโมสรฟุตบอลสตูล อ.อนิรุทธ์ เคยได้รับฉายาว่า ไอ้หนูโคตรทรหด จากนักข่าวสยามกีฬาในขณะร่วมทีมเยาวชนทีมชาติไทย ที่ประเทศจีน เนื่องจากทำการฝึกซ้อมกับทีมขณะทำการถือศีลอดในเดือนรอมดอนอย่างแข็งกล้า จนเป็นที่ชื่มชมของบรรดานักข่าว ผู้ฝึกสอนและเพื่อนร่วมทีม นอกจากนั้นท่านยังเป็นนักเตะมุสลิมหนึ่งเดียวจากภาคใต้ในทีมชุดนั้นอีกด้วย ท่านเคยทำหน้าที่เป็นคูรที่โรงเรียนสตูลวิทยา และเป็นผู้ฝึกสอนฟุตบอลเยาวชนของโรงเรียนและของจังหวัดสตูล ปัจจุบันได้ลาออกจากราชการและเป็นข้าราชการบำนาญ

**ประวัติ**
อนิรุทธ์ถือกำเนิดที่ตำบลสะเตง อำเภอเมือง จังหวัดยะลาในครอบครัวระดับกลางในชุมชนตลาดเก่าซึ่งทำอาชีพค้าขาย สืบเชื้อสายมาจากชาวมลายูและชาวจีน ฝ่ายพ่อเป็นคนมลายูดั้งเดิมส่วนฝ่ายแม่เป็นคนเชื้อสายจีนที่อาศัยอยู่ในชุมชนตลาดเก่า อนิรุทธ์มีพี่น้องด้วยกัน ๙ คนซึ่งเติบโตมาในครอบครัวที่ให้ความสำคัญกับศาสนามากพอสมควร และพี่น้องผู้ชายส่วนใหญ่มีความชอบในกีฬาฟุตบอลกันทุกคน
ตระกูล กอมะ จากการเล่าสืบต่อกันมา มีที่มาจากผู้อาวุโสท่านหนึ่งที่เป็นที่เลื่อมใสของชาวบ้านในขณะนั้น ซึ่งชาวบ้านมักจะเรียกว่า โต๊ะกรามัต หรือ Datuk Keramat คำว่า กรามัตหรือ keramat มีที่มาจากภาษาอาหรับจากคำว่า การอมะ (Arabic:كرامة; English: karamat, keramat) ซึ่งหมายถึง ประเสริฐ วิเศษ ความมีศักดิ์ศรี  ผู้คนในสมัยนั้นจึงใช้คำว่า กรามัต เรียกผู้ที่เป็นที่เลื่อมใสของชาวบ้านในความหมายว่า ผู้ประเสริฐ ผู้วิเศษ ผู้ประเสริฐด้วยความรู้ ผู้ที่ได้รับเกียตริ ผู้ที่เป็นที่ยอมรับ ผู้มีศักดิ์ศรีในสังคม ต่อมาเมื่อรัฐบาลไทยได้กำหนดให้มีการใช้นามสกุลขึ้น ผู้คนในชนบทซึ่งไม่เคยมีประสบการณ์การใช้นามสกุลมาก่อนก็ไม่รู้จะใช้นามสกุลอะไร ผู้อาวุโสท่านนี้จึงได้รับการลงทะเบียนจากทางราชการไทยผู้ซึ่งไม่สันทัดในภาษามลายูและอาหรับ ด้วยกับคำว่า กอมะ ซึ่งเพื้ยนมาจาก การอมะ ในภาษาอาหรับ

**ในฐานะนักฟุตบอล**
อนิรุทธ์ เข้าแข่งฟุตบอลให้กับทีมจังหวัดต่างๆ มานับไม่ถ้วน เคยเข้าร่วมการแข่งขันฟุตบอลกีฬาแห่งชาติหลายหน ติดทีมเยาชนทีมชาติไทยชุดไปทำการแข่งขันที่ประเทศจีนนอกจากนั้น สื่อสำนักสยามกีฬาว่าเป็น ไอ้หนูโคตรทรหด ของทีม

**ในฐานะผู้ฝึกสอน**
ประมาณก่อนปี พ.ศ. 2532 อนิรุทธ์ได้ย้ายมาประจำการเป็นอาจารย์ที่โรงเรียนสตูลวิทยา และได้เข้ามาเป็นส่วนหนึ่งของทีมฟุตบอลจังหวัดสตูลในฐานะผู้ฝึกสอนและนักเตะในการแข่งขันกีฬาแห่งชาติรอบคัดเลือก ที่จ.ตรัง ในขณะนั้นมี คุณดาเหลน เจ๊ะเล็ม เป็นผู้ใหญ่ในวงการฟุตบอลสตูลที่ให้การสนับสนับอย่างเต็มความสามารถ อนิรุทธ์ กอมะซึ่งขณะนั้นเป็นอดีตนักฟุตบอลเยาวชนทีมชาติไทยได้ทำการเตรียมทีมอย่างหนักและวางตัวผู้เล่นอย่างรอบคอบ จนในที่สุดก็สามารถเอาชนะทีมยักษ์ใหญ่เจ้าภาพและเป็นตัวแทนเขตได้สำเร็จ อย่างไรก็ตามหลังการแข่งขัน ทีมฟุตบอลจ.สตูลถูกประท้วงจากฝ่ายจัดฐานละเมิดกฎระเบียบการแข่งขันฯ นั่นคือการยื่นประท้วงว่าจังหวัดสตูลนำผู้เล่นทีมชาติ (อนิรุทธ์ กอมะ) มาทำการแข่งขันด้วยซึ่งถือว่าผิดกฎกติกา
ผลงานหลักคือการคุมทีมเยาวชน ทีมจังหวัด และทีมสโมสรสตูลยูไนเต็ด

**อ้างอิง**

**แหล่งข้อมูลอื่น**
  แฟนเพจเฟสบุ้คของอ.อนิรุทธ์ กอมะ-  จากมุมที่มองไม่เห็น (1)fix-attempted=yes -  จากมุมที่มองไม่เห็น (2)fix-attempted=yes -  โค้ชฮิมกับความสำเร็จของฟุตบอลสตูลในอดีตจนปัจจุบัน
หมวดหมู่:นักฟุตซอลชาวไทย
หมวดหมู่:ครูชาวไทย
หมวดหมู่:นักกีฬาจากจังหวัดยะลา
หมวดหมู่:บุคคลจากโรงเรียนสตูลวิทยา
หมวดหมู่:บุคคลจากอำเภอเมืองยะลา
วิกิพีเดีย:สภากาแฟ/อภิปราย/กลุ่มชาติพันธุ์ในไทย

ผมไม่ได้มาป่วนวิเกรียนพีเดียภาษาไทยนานเลยครับ

**ดูรายชื่อบทความดังนี้**

**บทความเกี่ยวกับชนชาติไทย**
การแผลงเป็นไทย
*ลักษณะประชากรไทย
*กลุ่มชาติพันธุ์ไท-กะได

**บทความที่เกี่ยวกับกลุ่มชาติพันธุ์ในไทย**

**ชาวไท-กะได**
ชาวไทยสยาม(อย่าเอาคนไทยทั้งประเทศเหมารวมในบทความนี้)
*ชาวไทยล้านนา
*ชาวไทยอีสาน(ต้องการให้บทความนี้เขียนทั้งชาวลาวตะวันตกหรืออีสานนั่นแหล่ะ และชาวลาวแผ่นดินใหญ่ในรายละเอียดย่อย)

**ชนกลุ่มอื่นในไทย**
ชาวไทยเชื้อสายจีน
*เขมรเหนือ
*ไทยเชื้อสายญวน
*ชาวมอญ
*แขกขาว
*แขก
*ชาวกุฎีจีน
*ชาวมลายู
*แขกปาทาน(ตอนนี้ยังไม่มี)
*ศรีลังกา(ตอนนี้ยังไม่มี)

**เรื่องที่จะกล่าว**
จากที่ผ่านมา ผมเห็นว่าบทความทั้งหลายเหล่านี้ถูกแก้ไขเพียงเล็กน้อย และไม่เป็นรูปเป็นร่างเอาซ่ะเลย อยากให้มีการสังคายนาเกี่ยวกับบทความชนชาติในไทยเสียใหม่ครับ
จะเป็นไปได้ไหมว่าให้มีการแบ่งกลุ่มชาติพันธุ์หมวดหมู่ไท ทั้งสยาม ล้านนา และอีสานลาวเสียใหม่ ให้มีการจัดจำนวนประชากรเสียใหม่
จากข้างต้น ผมยอมรับไม่ได้แน่นอนที่ ซีไอเอมันบอกว่าประเทศไทยมีชาวไทยสยามถึง 75% ซึ่งผมคิดว่าน่าจะเป็นเพียงจำนวนยี่สิบกว่าล้านเท่านั้น (น่าจะประมาณ 37%)
ทั้งงี้ทั้งงั้น ผมเสนอให้มีการแก้ไขกล่องข้อมูลด้านขวาเสียใหม่ ทั้งจำนวนประชากร พื้นที่อาศัย ภาษา และทุกบทความผมอยากให้มีกล่องด้านขวาทุกบทความ พร้อมยกตัวอย่างบุคคลสำคัญ
*200px ผมคิดว่ารูปนี้ควรจะไปอยู่ในบทความลักษณะประชากรไทยมากกว่าบทความไทยสยาม
*รวมถึงการก๊อปรูปจากวิกิพีเดียหน้าภาษาอื่นมาใช้ด้วย ทั้งงี้ทั้งงั้นอยากให้ชาววิกิพีเดียทุกคนช่วยคำนึงถึงความเป็นจริงในสังคมบ้านเราด้วยนะครับ ถึงแม้ว่ามันจะไม่มีข้อมูลอ้างอิง
ชาววิเกรียนพีเดีย เอ้ย วิกิพีเดียมีความเห็นเช่นไรครับ หากไม่มีคำตอบผมจะขอดำเนินการแก้ไขซี้ซั้วตามใจฉัน และขอร้องอย่าเอาเท้าราน้ำนะครับ (อย่างช้าๆ)--แฟนบอลที่อยากให้ขึ้นชั้น : เกรียนที่หน้าตาไม่ดีแห่งไร้สาระนุกรม : พูดคุยกับควายตัวนี้ได้ที่นี่ 01:02, 9 พฤศจิกายน 2555 (ICT)
** ถ้าจะแบ่งตามชาติพันธุ์ จะแบ่งไม่เหมือนตัวอย่างข้างต้นครับ เอาเข้าจริงแล้ว กุฎีจีน ไรงี้ ไม่ควรถูกนับเป็นชาติพันธุ์ครับ เป็นเหมือนกลุ่มชุมชนมากกว่า อย่างถ้าเอาบทความไทยเชื้อสายจีน กลุ่มชาติพันธุ์บรรพบุรุษเขาจะเป็น แต้จิ๋ว (หรืออื่นๆ) แต่กลุ่มลูกหลานปัจจุบันที่เกิดในไทย ใช้ภาษาไทยกลาง อย่างนี้น่าจะจัดเป็นพวกไทยสยาม ไปโดยปริยายครับ ความจริงทะเบียนบ้านไทย มีสิ่งหนึ่งที่น่าจะใช้เป็นข้อมูลสถิติได้คือ เชื้อชาติ แต่น่าเสียดาย จากการ Thaification ทำให้คนเหนือ อีสาน กลาง ใต้ มอญ ลาว กลายเป็นเชื้อชาติไทยกันหมด สืบหาเทือกเถาเหล่ากอไม่ได้เลย อนึ่ง การจัดชาติพันธุ์ในปัจจุบัน ดูที่ภาษาแม่ กับวัฒนธรรม ครับ -- คือคนที่เกิดในกลุ่มชนชาวเหนือ อู้เมือง (ภาษาโยนก) เป็นหลักกับคนในกลุ่มชนเดียวกัน อย่างนี้นับเป็น ชาติพันธุ์ไทยวน (ไทโยน) --- ข้อสังเกตคือ ดูที่ภาษาแม่เป็นหลักครับ --24px @thanyakij • 23:07, 21 พฤศจิกายน 2555 (ICT)
ดิก วุล์ฟ

ริชาร์ด แอนโทนี "ดิก" วุล์ฟ (Richard Anthony "Dick" Wolf) เป็นผู้อำนวยการสร้าง นักเขียน และนักเขียนบทภาพยนตร์ มีชื่อเสียงกับภาพยนตร์ซีรีส์ชุดอาชญากรรม เรื่อง ไมแอมีไวซ์ (1984–1989) และในฐานะผู้สร้างภาพยนตร์ซีรีส์ ลอว์แอนด์ออร์เดอร์ ที่มีการสร้างอย่างต่อเนื่องตั้งแต่ปี 1990 ถึง 2010   และยังมีการสร้างภาคต่อเนื่อง (spinoff) อยู่ในปัจจุบัน  จากผลงานของเขา วุล์ฟได้รับรางวัลมากมาย ทั้งรางวัลเอมมี และได้รับการจารึกชื่อในฮอลลีวูดวอล์กออฟเฟม ในปี 2007 

**อ้างอิง**

**แหล่งข้อมูลอื่น**
 Dick Wolf- Behind the Scenes of  Dick Wolf's "Nasty Boys" date=2008-11-22 
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากนครนิวยอร์ก
หมวดหมู่:นักเขียนบทชาวอเมริกัน
ปันปัน

ปันปัน เป็นชื่อเล่นบุคคลชาวไทย และอาจหมายถึง- เต็มฟ้า กฤษณายุธ - นักยิมนาสติก นักแสดง และนางแบบ- ปัณวิชญ์ พายัพวัฒนวงษ์ - นักร้อง- สุทัตตา อุดมศิลป์ - นักแสดงและนางแบบ
หมวดหมู่:ชื่อบุคคลไทย
หมวดหมู่:ชื่อเล่น
พระรุทร

พระรุทร
รุทระ ( /rʊdrə / ;สันสกฤต: रुद्र ) เป็นเทพในฤคเวทที่เกี่ยวข้องกับพระอิศวรลมหรือพายุ วายุ  ยาและการล่า  แปลชื่อหนึ่งคือ 'ผู้คำราม' ในฤคเวท รุทระ ยิ่งใหญ่ที่สุดในบรรดาผู้ยิ่งใหญ่" รุทระหมายถึง "ผู้ขจัดปัญหาจากต้นตอ" ขึ้นอยู่กับช่วงเวลา ชื่อรุทระสามารถตีความได้ว่า 'ผู้คำราม/โวยวายที่รุนแรงที่สุด' หรือ 'ผู้น่ากลัวที่สุด' ชื่อนี้ปรากฏในShiva Sahasranamaและ RK Sharma บันทึกว่ามักใช้เป็นชื่อของพระอิศวรในภาษาต่อมา บทสวด " Shri Rudram " จากYajurvedaอุทิศให้กับ Rudra และมีความสำคัญในนิกายShaivite ใน Prathama Anuvaka ของ Namakam ( Taittiriya Samhita 4.5) Rudra ได้รับการเคารพนับถือเป็น Sadashiva (หมายถึง 'พระอิศวรผู้ยิ่งใหญ่') และ Mahadeva Sadashiva เป็นสิ่งมีชีวิตสูงสุด Paramashiva ในนิกาย Siddhantaของ Shaivism

**อ้างอิง**
หมวดหมู่:เทพเจ้าฮินดู
หมวดหมู่:เทพเจ้าแห่งสุขภาพ
หมวดหมู่:บทความที่ขาดกล่องข้อมูล
หมวดหมู่:บทความที่ต้องการการขยายความ
ฮิโตดามะ

ไฟล์:SekienHitodama.jpg|thumb|200px|ภาพวาดฮิโตดามะ
ฮิโตดามะ (人魂; หมายถึง "วิญญาณมนุษย์") เป็นคำที่มาจากตำนานพื้นบ้านญี่ปุ่น เป็นความเชื่อเรื่องผีและวิญญาณ

**คำอธิบาย**
ฮิโตดามะ ถูกอธิบายว่าเป็นดวงไฟสีฟ้าหรือสีเขียวลอยไปมา และมีหางยาว บ้างก็ว่าสามารถเปลี่ยนสภาพเป็นแมลงปีกแข็งสีดำหรือถ่านหินจำนวนนับไม่ถ้วนได้ ถ้าหากเฉียดใกล้พื้นดิน

**คติชนวิทยา**
ชาวญี่ปุ่นเชื่อว่าสามารถมองเห็นฮิโตดามะได้ในความมืดในป่าช้าหรือสุสาน ฮิโตดะมะไม่ทำอันตรายต่อมนุษย์ แต่บางครั้งจะมีการเล่นแผลง ๆ กับบางคนที่เป็นผู้เดินทางหรือผู้ที่มีกรรมหนัก และมีฮิโตดามะบางดวงที่ได้รับความชั่วร้ายและก้าวร้าวโดยเฉพาะอย่างยิ่งเมื่อเป็นของผู้ที่ถูกฆ่าตาย ไม่ว่าจะโดยบังเอิญหรือตั้งใจก็ตาม โดยทั่วไปแล้ว เชื่อว่าฮิโตดามะเป็นดวงวิญญาณของมนุษย์ที่โชคร้ายที่ไม่สามารถพบความสงบสุขหลังจากเสียชีวิตไปแล้ว

**คำอธิบายทางวิทยาศาสตร์**
มีคำอธิบายทางวิทยาศาสตร์เกี่ยวกับฮิโตดามะว่า เป็นแมลงจำพวกหิ่งห้อยชนิด Luciola cruciata,  L. lateralis หรือ Colophotia praeusta ที่เป็นแมลงพื้นบ้านของญี่ปุ่น ซึ่งเมื่อเป็นตัวอ่อนจะกินหอยทากและสามารถเรืองแสงได้ในความมืด
โอตสึ โยชิฮิโกะ นักวิชาการผู้ศึกษาเรื่องราวเหนือธรรมชาติ แห่งมหาวิทยาลัยวาเซดะ เห็นว่าปรากฏการณ์ฮิโตดามะเป็นปรากฏการณ์ทางธรรมชาติ คือ พลาสมา เป็นไฟฟ้าสถิตที่ไหลเวียนวนอยู่ในอากาศ เช่นเดียวกับปรากฏการณ์โพลเทอร์ไกสท์ ในโลกตะวันตก

**ในวัฒนธรรมร่วมสมัย**
เช่นเดียวกับผีญี่ปุ่นอื่น ๆ ฮิโตดามะได้ถูกอ้างถึงในวัฒนธรรมร่วมสมัยของญี่ปุ่นหลายอย่าง เช่น การ์ตูนอาทิ อินุยาฉะ, ชาแมนคิง, โปเกมอน ภาพยนตร์และซีรีส์เรื่องต่าง ๆ

**อ้างอิง**

**แหล่งข้อมูลอื่น**
 Hitodama at The Obakemono Project 
หมวดหมู่:โยไก
หอคอยกัวลาลัมเปอร์

หอคอยกัวลาลัมเปอร์ (Menara Kuala Lumpur) หรือ หอคอยเคแอล คือ หอคอยสูงที่ตั้งอยู่ในกัวลาลัมเปอร์ ประเทศมาเลเซีย สร้างเสร็จเมื่อวันที่  13 กันยายน พ.ศ. 2538 มีวัตถุประสงค์เพื่อใช้ในการสื่อสารและหอส่งสัญญาณสูงถึง 421 เมตร ภายในหอคอยมีภัตตาคารหมุนรอบ ซึ่งสามารถมองเห็นได้รอบกัวลาลัมเปอร์ 
หอคอยแห่งนี้ คือ มุมมองที่เป็นจุดสังเกตของเมืองเช่นเดียวกับเปโตรนาสทาวเวอร์ อย่างไรก็ตาม หอคอยแห่งนี้ปรากฏสูงกว่าเปโตรนาสทาวเวอร์ เพราะมันถูกสร้างอยู่บนเนินเขาใจกลางกัวลาลัมเปอร์ ในระดับความสูง 515 เมตร เหนือระดับน้ำทะเล ทำให้หอคอยนี้กลายเป็นสิ่งก่อสร้างที่สูงที่สุดในกัวลาลัมเปอร์ 

**ประวัติ**
หอคอยกัวลาลัมเปอร์ ถูกสร้างขึ้นอย่างเป็นทางการโดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย ในวันที่ 4 ตุลาคม พ.ศ. 2534 แบ่งการก่อสร้างออกเป็น 3 ช่วง
ช่วงแรก คือ การขยายป่าเขตร้อน Bukit Nanas และขุดดินสำหรับเตรียมการก่อสร้าง ในช่วงนี้เสร็จในวันที่ 15 สิงหาคม พ.ศ. 2535
ช่วงที่ 2 เริ่มขึ้นในวันที่ 6 กรกฎาคม พ.ศ. 2535 โดยการก่อสร้างรากฐานและชั้นใต้ดินของหอคอย งานสร้างรากฐานสำเร็จในวันที่ 15 เมษายน พ.ศ. 2536
หอคอยกัวลาลัมเปอร์ถูกเปิดตัวอย่างเป็นทางการเพื่อใช้ในงานกระจายเสียง โดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย เมื่อวันที่ 1 กันยายน พ.ศ. 2536 เสาส่งสัญญาณถูกติดตั้งด้วยความสูงสูงสุด 421 เมตรจากพื้นดิน 
ช่วงที่ 3 การก่อสร้างโครงสร้างหลักเริ่มในวันที่ 1 พฤษภาคม พ.ศ. 2537 การก่อสร้างที่ยืดเยื้อนี้เริ่มด้วยการสร้างแต่ละชั้นของหอคอย จนกระทั่งถึงส่วนยอด และสร้างอาคารสำหรับนักท่องเที่ยว สร้างเสร็จเมื่อวันที่ 13 กันยายน พ.ศ. 2538 
อาคารท่องเที่ยวถูกออกแบบให้สะท้อนวัฒนธรรมอิสลามของมาเลเซีย ห้องโถงหลักมีเพดานที่ตกแต่งด้วยโดมที่เคลือบด้วยกระจกอันประณีตซึ่งส่องประกายเหมือนเพชรเม็ดใหญ่ โดมเหล่านี้ถูกออกแบบและจัดการในรูปแบบของ Muqarnas หรือคานรับของสถาปัตยกรรมเปอร์เซียหรืออิสลาม โดยนักแกะสลักชาวอิหร่านจาก เอสแฟฮอน
หอคอยกัวลาลัมเปอร์เปิดให้สาธารณชนเข้าชมเมื่อวันที่ 23 กรกฎาคม พ.ศ. 2539 และเปิดอย่างเป็นทางการเมื่อวันที่ 1 ตุลาคม พ.ศ. 2539 เวลา 20.30 น. ตามเวลาในมาเลเซีย ท่ามกล่างแขกผู้มีเกียรติมากมาย อาทิ ยังดี เปอร์ตวน อากง กษัตริย์แห่งมาเลเซีย

**ระดับความสูง**
หอคอยกัวลาลัมเปอร์เมื่อเทียบกับความสูงหอคอยทั่วโลก
หอคอยกัวลาลัมเปอร์ คือ หอคอยที่สูงเป็นอันดับ 7 ของโลก โดยเรียงลำดับความสูง 10 อันดับแรก ดังนี้
1. Tokyo Skytree เมืองโตเกียว ประเทศญี่ปุ่น
2. Canton Tower เมืองกวางโจว ประเทศจีน
3. CN TOWER เมืองโตรอนโต ประเทศแคนนาดา
4. Ostankino Tower กรุงมอสโค ประเทศรัสเซีย
5. Oriental Pearl Tower เมืองเซี่ยงไฮ้ ประเทศจีน
6. Milad Tower กรุงเตหะราน ประเทศอิหร่าน
7. หอคอยกัวลาลัมเปอร์ กัวลาลัมเปอร์ ประเทศมาเลเซีย 
8. Tianjin Radio and Television Tower เมืองเทียนจิน ประเทศจีน
9. China Central Television Tower กรุงปักกิ่ง ประเทศจีน
10. Zhongyuan Tower เมืองเจิ้งโจว ประเทศจีน

**ระเบียงภาพ**

**ดูเพิ่ม**
เปโตรนาสทาวเวอร์
*รายชื่อหอคอยที่สูงที่สุดในโลก 
*รายชื่อโครงสร้างอิสระที่สูงที่สุดในโลก

**อ้างอิง**

**แหล่งข้อมูลอื่น**
  Menara Kuala Lumpur, Kuala Lumpur | 105753 | EMPORIS- title=Kuala Lumpur Tower-  Satellite Image of the KL Tower at Google Maps-  3D model of the KL Tower for use in Google Earth date=2019-11-02 
*8314651
กัวลาลัมเปอร์
หมวดหมู่:ตึกระฟ้าในกัวลาลัมเปอร์
หมวดหมู่:สิ่งก่อสร้างที่มีภัตตาคารหมุน
หมวดหมู่:มาฮาดีร์ บิน โมฮามัด
แม่แบบ:เหตุการณ์ปัจจุบัน/2555 พฤศจิกายน 9

* พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้สมเด็จพระบรมโอรสาธิราชฯ สยามมกุฎราชกุมารเสด็จพระราชดำเนินแทนพระองค์ด้วยกระบวนพยุหยาตราชลมารคไปในการพระราชพิธีทรงบำเพ็ญพระราชกุศลถวายผ้าพระกฐิน ณ วัดอรุณราชวราราม ( สนุก.คอม)
*นักโบราณคดีได้ขุดพบ"ขุมทรัพย์ทองคำ"อายุ 2,400 ปี ในสุสานทราเคี้ยน ทางตอนเหนือของบัลแกเรีย ในหมู่บ้านแห่งหนึ่ง ซึ่งอยู่ห่างจากกรุงโซเฟียเมืองหลวง 400 กิโลเมตร  (มติชนออนไลน์)
*ชลธาร อ.พิริยะภิญโญ แพ้คะแนนอย่างเป็นเอกฉันท์ ต่อ คริส จอห์น แชมป์โลกชาวอินโดนีเซีย ในการชิงตำแหน่งแชมป์โลกในรุ่นเฟเธอร์เวต สมาคมมวยโลก (WBA) ที่มารีนาเบย์แซนส์ ประเทศสิงคโปร์ นับเป็นการชกแพ้ครั้งของชลธารด้วย  (สนุกดอตคอม)
}
ลัทธิบาบี

ลัทธิบาบี (Babism) หรือ อัลบาบียะฮ์ (بابیه, Babiyye) เป็นศาสนาเอกเทวนิยมที่พระบาบก่อตั้งขึ้นในประเทศอิหร่าน เขาประกาศตัวว่าเป็นทายาทของกาซิม รัชติ ผู้นำทางศาสนาคนหนึ่ง หลังจากนั้นเขาได้อ้างว่าตนเองเป็นประตูสู่อิหม่ามมะฮ์ดี อิหม่ามคนที่ 12 ตามความเชื่อของมุสลิมชีอะฮ์ ต่อมาเขากลับอ้างว่าเป็นอิหม่ามมะฮ์ดีเสียเอง และในท้ายที่สุดอ้างตนเป็นผู้เผยพระวจนะ ความเคลื่อนไหวของเขาและสาวกเรียกว่าขบวนการบาบี (Bábí)
บาบถูกจำคุกระหว่าง พ.ศ. 2390 – 2391 ที่เมืองมากู ระหว่างนี้ เขาได้เขียนคัมภีร์บายันที่ถือเป็นคัมภีร์ศักดิ์สิทธิ์ของขบวนการ บาบปฏิเสธอัลกุรอานและคัมภีร์อื่น ๆ ก่อนหน้านี้ และให้เมืองชิราชเป็นศูนย์กลางของศาสนาแทนมักกะฮ์ ผู้เลื่อมใสลัทธินี้ใช้การรบและความรุนแรงเพื่อนำไปสู่จุดหมาย ทำลายระเบียบทางสังคมดั้งเดิมของอิหร่านเพื่อเริ่มศักราชของศาสนาใหม่ จึงถูกทางรัฐบาลปราบปรามอย่างรุนแรงตั้งแต่ พ.ศ. 2391 – 2393 บาบเองถูกจับและประหารชีวิตเมื่อเดือนกรกฎาคม พ.ศ. 2393
หลังจากนั้น ขบวนการบาบีได้หลบลงใต้ดิน และขยายตัวต่อไปอย่างเงียบ ๆ ต่อมาได้แตกออกเป็นสองกลุ่มคือกลุ่มอาซาลี ที่ยังยืนหยัดกับลัทธิบาบีเดิม และกลุ่มที่ดำเนินรอยตามพระบะฮาอุลลอฮ์ ผู้ก่อตั้งศาสนาบาไฮซึ่งเน้นการไม่ใช้ความรุนแรง

**อ้างอิง ==
สาริศา ใหม่ละออ

สาริศา ใหม่ละออ (ชื่อเดิม: สุนทรี ใหม่ละออ) ฟิล์ม เกิดวันที่ 17 ตุลาคม พ.ศ. 2524 เป็นนักแสดงชาวไทย เธอได้แสดงละครเรื่องแรกกับทางช่อง 3 คือ เขยลิเก มีผลงานกับทางช่อง 3 ต่อมา ได้แสดงละครกับทางช่อง ITV และ ช่อง 7 แสดงหนังต่างประเทศ จบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง

**ประวัติ**
สาริศา ใหม่ละออ หรือชื่อเดิม สุนทรี ใหม่ละออ เกิดวันที่ 17 ตุลาคม พ.ศ. 2524 ที่กรุงเทพฯ แต่ภูมิลำเนาครอบครัวอยู่ที่นครศรีธรรมราช เป็นพี่สาวคนเดียวของน้องชาย 1 คน จบการศึกษาระดับประถมศึกษา โรงเรียนพระหฤทัยคอนแวนต์ มัธยมศึกษา โรงเรียนวัฒนาวิทยาลัย และจบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
เข้าสู่วงการด้วยการถูก วรายุธ มิลินทจินดา ชักนำเข้าวงการ และได้มีโอกาสแสดงละครเรื่องแรก เขยลิเก ตามด้วยภาพยนตร์ บางระจัน ต่อมาเข้าสังกัดช่อง 7 มีผลงาน ทะเล จำปี ดนตรี ทราย, บ้านร้อยดอกไม้, โจรปล้นใจ, หมอลำซัมเมอร์, นิลมณี, เกมตัณหา เป็นต้น ยังได้มีโอกาสเล่นมิวสิควิดีโอเพลงให้โอกาสกับลูกบ้างของ ซูซู กับเพลงแอบรักเขาของ ฝน ธนสุนทร ทั้งยังเป็นพิธีกรรายการแซดทีวี ช่อง 5

**การศึกษา**
ประถม โรงเรียนพระฤทัยคอนแวนต์
*มัธยม โรงเรียนวัฒนาวิทยาลัย
*ระดับปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
*คณะบริหารธุรกิจคอมพิวเตอร์ เซนต์เทเรซ่า อินติ

**ผลงาน**

**ละครโทรทัศน์**
 ละครโทรทัศน์ด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 - ละครโทรทัศน์ด้านล่างนี้ออกอากาศทางสถานีโทรทัศน์ไอทีวี- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**มิวสิกวิดีโอ**
 มิวสิกวิดีโอเพลง ความรักอยู่ไหน ของ ปอย ภัคพร ไชยหาญ- มิวสิกวิดีโอเพลง ให้โอกาสกับลูกบ้างของ ของ ซูซู- มิวสิกวิดีโอเพลง แอบรักเขา ของ ฝน ธนสุนทร

**เพลงประกอบละคร**
 ละครหมอลำซัมเมอร์ ชื่อเพลง "รัก 24 ชั่วโมง"

**ภาพยนตร์**
 2543 ภาพยนตร์ บางระจัน- 2551 ตามล่าขบวนการค้าเด็ก / Yami no kodomo-tachi- 2555 ภาพยนตร์เฉลิมพระเกียรติ รักไม่สิ้น แผ่นดินแม่ ตอน ดั่งดวงตา … จากสรวงสวรรค์

**พิธีกร**
 รายการแซดทีวี ช่อง 5 

**โฆษณา**
 โฆษณาเครื่องทำน้ำอุ่นมาซูม่า- โฆษณา Creator eyewear

**อ้างอิง**
  สุนทรี ใหม่ละออ (ฟิล์ม)  ประวัติ อัลบั้มดารา ประวัติดารา

**แหล่งข้อมูลอื่น**
  Campus - Manager Online - ฟิล์ม สาวไฮเปอร์กับหลากความฝัน date=2004-12-05 
หมวดหมู่:นักแสดงหญิงชาวไทย
อัม รง

อัม รง (Am Rong; ค.ศ. 1929 – พฤษภาคม ค.ศ. 1975) เป็นทหารและนักถ่ายทำภาพยนตร์ในกัมพูชา ซึ่งเป็นโฆษกของกองทัพฝ่ายสาธารณรัฐเขมรในสงครามกลางเมืองกัมพูชา นักข่าวฝั่งตะวันตกแสดงความคิดเห็นเกี่ยวกับการแฝงนัยที่ชื่อของเขาเมื่อเขาให้ข้อมูลสรุปซึ่ง "ทำให้เห็นภาพสถานการณ์ที่สิ้นหวังมากขึ้นเรื่อย ๆ ในพื้นที่" ในช่วงสงคราม

**อาชีพ**
เขาเกิดในครอบครัวชาวนาในพระตะบอง และจบการศึกษาจากโรงเรียนหลวงทางด้านการบริหาร เข้าร่วมในกองทัพกัมพูชาเมื่อ ค.ศ. 1953 และเป็นทหารร่มชูชีพใน ค.ศ. 1956 นอกจากนั้น เขาได้ศึกษาทางด้านภาพยนตร์ในฝรั่งเศสเมื่อ ค.ศ. 1962 ถึง 1964 และเป็นนักถ่ายภาพยนตร์ในสมัยระบอบสังคม 
อัม รงถูกสังหารโดยเขมรแดงในเหตุการณ์พนมเปญแตกเมื่อเดือนเมษายน ค.ศ. 1975 ผลงานของเขาส่วนใหญ่เป็นภาพยนตร์สั้น เช่น The Independence of Cambodia

**อ้างอิง**

**ข้อมูล**
Elizabeth Becker When the War Was Over: Cambodia and the Khmer Rouge Revolution (Revised edition, 1998)
หมวดหมู่:ทหารชาวกัมพูชา
หมวดหมู่:บุคคลจากพระตะบอง
หมวดหมู่:บุคคลที่ถูกเขมรแดงสังหาร
อากุซ ซาลิม

ซูการ์โนและอากุซ ซาลิม พ.ศ. 2492
ไฟล์:Signing of Friendship Agreement 1 December 1947 KR.JPG|thumb|ฮาจี อากุซ ซาลิมในการลงนามข้อตกลงมิตรภาพกับอียิปต์ พ.ศ. 2490
ฮาจี อากุซ ซาลิม (Haji Agus Salim) มีชื่อเกิดว่า มาชูดุล ฮัก (Mashudul Haq) เป็นนักการเมืองชาวอินโดนีเซียในสมัยที่เรียกร้องเอกราชจากเนเธอร์แลนด์ เป็นผู้นำซาเรกัตอิซลัม และเป็นผู้ร่วมร่างกฎบัตรจาการ์ตา

**ประวัติ**
ซาลิมเกิดเมื่อ 8 ตุลาคม พ.ศ. 2427 ที่เมืองโกตากาดัง เกาะสุมาตรา เขาเข้าเป็นสมาชิกพรรคซาเรกัตอิซลัมเมื่อ พ.ศ. 2458 เขาเป็นพวกที่มีแนวคิดสายกลาง เลื่อมใสในนโยบายรวมกลุ่มอิสลาม และการปรับปรุงให้ทัยสมัยกับโลกที่เปลี่ยนแปลงไป  เน้นการศึกษาอัลกุรอาน และส่งเสริมสวัสดิการให้แก่คนจน ต่อมาใน พ.ศ. 2464 เขาสนับสนุนให้จกโรอามีโนโต ผู้นำซาเรกัตอิซลัมออกกฎใหม่ ห้ามไม่ให้สมาชิกพรรคเป็นสมาชิกกลุ่มการเมืองอื่น ๆ ทำให้เกิดความแตกแยกภายในพรรคอย่างรุนแรง สมาชิกของพรรคที่นิยมคอมมิวนิสต์ได้แยกออกไปตั้งพรรคของตน
เนื่องจากนโยบายการต่อสู้กับเจ้าอาณานิคมของพรรคคอมมิวนิสต์ได้รับความนิยมจากชาวอินโดนีเซียมากกว่า ความนิยมต่อซาเรกัตอิซลัมจึงลดลง แม้หลังจากที่พรรคคอมมิวนิสต์ถูกปราปรามหลังการปฏิวัติที่ล้มเหลวใน พ.ศ. 2469–2470 ซาเรกัตอิซลัมก็ไม่สามารถขึ้นมาเป็นผู้นำกลุ่มนักการเมืองชาตินิยมได้อีก ซาลิมในฐานะนักชาตินิยมรุ่นเก่าก็มีความเห็นแตกต่างจากนักชาตินิยมรุ่นใหม่ที่ได้รับการศึกษาแบบตะวันตกมาก เขาไม่เห็นด้วยกับการแยกศาสนาออกจากการเมือง และให้ความสำคัญต่อชาตินิยมมากกว่าศาสนาอิสลาม เขาไมเห็นด้วยกับการจัดตั้งสมาคมทางการเมืองแห่งประชาชนอินโดนีเซียของซูการ์โนที่เป็นสมาคมของนักการเมืองชาตินิยมทั้งหมดเพื่อเรียกร้องเอกราช จนซาเรกัตอิซลัมแยกตัวออกมาจากองค์กรนี้ใน พ.ศ. 2473
ต่อมา ใน พ.ศ. 2479 ซาลิมเปลี่ยนความเห็นในการต่อสู้เพื่อเอกราช จึงชักชวนให้ซาเรกัตอิซลัมให้ความร่วมมือกับรัฐบาลอาณานิคมของเนเธอร์แลนด์ แต่ไม่สำเร็จ ซาลิมจึงตั้งกลุ่มของตนเองและให้ความร่วมมือกับรัฐบาล ทำให้เขาถูกขับออกจากพรรค แต่เขาก็ยังได้รับความนิยม เขาได้รับการแต่งตั้งเป็นคณะกรรมการเตรียมการเพื่อให้เอกราชแก่อินโดนีเซีย โดยญี่ปุ่นเมื่อ พ.ศ. 2488 ร่วมกับโมฮัมมัด ฮัตตา และซูการ์โน และร่วมร่างกฎบัตรจาการ์ตา
เมื่อจัดตั้งสาธารณรัฐอินโดนีเซียหลังญี่ปุ่นแพ้สงคราม เขาได้เป็นรัฐมนตรีช่วยว่าการและว่าการกระทรวงการต่างประเทศระหว่าง พ.ศ. 2489–2492 เขาถึงแก่อนิจกรรมเมื่อ 4 พฤศจิกายน พ.ศ. 2497 รวมอายุได้ 70 ปี

**อ้างอิง**
 สุกัญญา บำรุงสุข. "หะยีอากุส ซาลิม" ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กรุงเทพฯ : ราชบัณฑิตยสถาน. 2539, หน้า 68–72.
หมวดหมู่:นักการเมืองชาวอินโดนีเซีย
หมวดหมู่:บุคคลจากจังหวัดสุมาตราตะวันตก
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
หมวดหมู่:วีรบุรุษแห่งชาติอินโดนีเซีย
ความเชื่อมโยง (ทฤษฎีกราฟ)

ในคณิตศาสตร์และวิทยาการคอมพิวเตอร์ เรื่องทฤษฎีกราฟ ความเชื่อมโยง (Connectivity) เป็นคุณสมบัติหนึ่งของกราฟ โดยหรือ กราฟเชื่อมโยง (Connected graph) หมายความว่ากราฟไม่มีส่วนที่แยกขาดจากกัน กล่าวคือ สำหรับทุก ๆ สองจุดยอดใด ๆ จะมีวิถีระหว่างจุดยอดทั้งสอง ในขณะที่ กราฟไม่เชื่อมโยง (Unconnected graph) หมายความว่ากราฟนั้นขาดออกจากกัน กล่าวคือมีอย่างน้อยสองจุดยอดที่ไม่มีวิถีระหว่างจุดยอดทั้งสองจุดนั้น
ความเชื่อมโยงของกราฟ ยังสามารถมองได้ในอีกแง่มุมหนึ่ง คือจำนวนของจุดยอดหรือเส้นเชื่อมที่น้อยที่สุด ที่ถ้าลบจุดยอดหรือเส้นเชื่อมเหล่านั้นทิ้งแล้ว กราฟดังกล่าวจะกลายเป็นกราฟไม่เชื่อมโยง จะเห็นว่าความเชื่อมโยงของกราฟนั้นบ่งบอกถึงความแข็งแกร่ง/ความทนทานของกราฟ ตัวอย่างเช่นหากพิจารณาให้บ้านเป็นจุดยอด และการเดินสายไฟระหว่างบ้านเป็นเส้นเชื่อม หากกราฟดังกล่าวมีความเชื่อมโยงมาก (นั่นคือต้องลบจำนวนจุดยอดหรือเส้นเชื่อมมาก) ก็หมายความว่าถึงแม้จะมีสายไฟบางเส้นเสียไป ทั้งหมู่บ้านก็ยังมีไฟฟ้าใช้อยู่ ในขณะที่หากกราฟดังกล่าวมีความเชื่อมโยงน้อย ก็หมายความว่าสายไฟบางเส้นเสียไป อาจทำให้บางบ้านไม่มีไฟฟ้าใช้
ปัญหาการไหลในเครือข่ายมีความเกี่ยวข้องกับเรื่องความเชื่อมโยงของกราฟเป็นอย่างมาก

**นิยามต่างๆ**

**Menger's theorem**

**อ้างอิง**
หมวดหมู่:ทฤษฎีกราฟ
เฟรนด์ (วงดนตรี)

เฟรนด์ (Friend) เป็นกลุ่มศิลปินไทย แนวเพลงป็อป ประกอบด้วยสมาชิก ภุชิสสะ ธนพัฒน์ (บิ๊ก), พาทิศ พิสิฐกุล (ไผ่), รพีภัทร เอกพันธ์กุล (น้ำ) และ นวพล ภูวดล (อู๋) มีผลงานอัลบั้มชุดแรกคือ Friend
นอกจากนี้ทั้งวงยังมีผลงานการแสดง ได้แก่ ภาพยนตร์วีซีดีเรื่อง "เพื่อนกันฝันเต็มร้อย" และละครโทรทัศน์เรื่อง "เบญจา คีตา ความรัก" ออกอากาศทางช่อง 7 อีกด้วย

**สมาชิก**

**ผลงาน**

**อัลบั้ม Friend**

**อัลบั้ม เพื่อนกัน**

**เพลงประกอบละคร**
 ละคร เบญจาคีตาความรัก  ทางช่อง 7 พ.ศ. 2546
** เพลง ไม่ขอเป็นเพื่อนใจ
** เพลง ฉันไม่ใช่เจ้าชาย
** เพลง ถูกใจคนไหน- ละคร รักได้ไหมถ้าหัวใจไม่เพี้ยน ทางช่อง 7 พ.ศ. 2547
** เพลง ผู้ชาย (ขี้อาย) บอกรัก
** เพลง บอกฉันบอกเธอ

**ผลงานการแสดง**
 ละครโทรทัศน์ "เบญจา คีตา ความรัก" ช่อง 7 พ.ศ. 2546- ภาพยนตร์วีซีดี "เพื่อนกันฝันเต็มร้อย" พ.ศ. 2546

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:บอยแบนด์ไทย
หมวดหมู่:กลุ่มดนตรีไทยในยุค 2000